stanford-oval/wikipedia huggingface dataset:
ג'סי ג'יין
קריירה

היא החלה את הקריירה שלה כדוגמנית למותגים קמעונאיים. בהמשך השיגה תפקיד בפרסומת של רשת המסעדות הוטרס. היא עלתה בסולם הדרגות בארגון הוטרס, ובסופו של דבר הגיעה לתפקיד רכזת ההדרכה האזורית. מאוחר יותר היא קיבלה את ההחלטה לעבור לקריירה במשרה מלאה כדוגמנית ביקיני של המותג הוואי טרופי.
ג'יין חתמה על חוזה בלעדי עם חברת הפקת סרטי המבוגרים Digital Playground בין השנים 2002 ו-2014.
בין השנים 2006–2007 הנחתה ג'יין מספר תוכניות לייט-נייט בערוץ פלייבוי.
בשנים 2005 ו-2008 שיחקה תפקיד ראשי בשני סרטי הרפתקאות פורנוגרפים "פיראטים" (אנ'), ופיראטים 2 (אנ') אשר היו לסרטי הפורנוגרפיה היקרים ביותר שהופקו אי פעם. הסרטים זכו להצלחה רבה ואף הופצו בסיווג R (מותרים לצפייה מגיל 16).
בשנים 2011 ו-2014 היא הוכתרה על ידי CNBC כאחת מ-12 הכוכבות הפופולריות ביותר בפורנו.
ג'יין ערכה גם מספר הופעות בסרטי וסדרות מיינסטרים, היא הופיעה הופעת קמע בסרט "סטארסקי והאץ'" וכן בעונה השנייה של סדרת הטלוויזיה הפמליה. בשנת 2006 הופיעה בתוכנית האירוח של ג'יי לנו. ב-2010 גילמה תפקיד קטן של מפתה בסרט "להתחיל את המשחק".
בסרט תיעודי של CNBC משנת 2009 בשם "Porn: Business of Pleasure", ג'יין היא המוקד של הקטע האחרון בן שש הדקות, המפרט את הקריירה שלה ואת חייה מחוץ לתעשיית הפורנו. מאוחר יותר באותה שנה היא הופיעה בסרט "Middle Men". בשנת 2011 היא הופיעה בסרט "בוקי לארסון: נולד להיות כוכב".
בינואר 2017 הודיעה על פרישתה מעסקי הפורנוגרפיה לאחר שני עשורים. אם כי היא חזרה לזמן קצר ב-2019 כדי לצלם את הסצנה הבין-גזעית הראשונה שלה עבור Blacked.com.
חיים אישיים ומותה

ג'יין הצהירה כי היא ביסקסואלית בשנת 2000, בגיל 19 ילדה את בנה היחיד.
בין השנים 2005–2012 הייתה נשואה לשחקן הפורנוגרפיה ריק פטריק.
ג'יין סיפרה בראיון בתוכניתו של הווארד סטרן משנת 2004 כי היא עברה כריתת רחם לאחר שחלתה בסרטן צוואר הרחם.
ב-24 בינואר 2024, היא ובן זוגה נמצאו מתים בביתם באוקלהומה לאחר שנטלו מנת יתר של סמים.
הערות שוליים

↑  Tumin, Remy (27 בינואר 2024). "Jesse Jane, Pornographic Film Star, Dies at 43". The New York Times (באנגלית). ISSN 0362-4331. נבדק ב-26 בינואר 2024. {{cite news}}:  (עזרה)
↑  Cooper, Scott; Jones, Preston (9 בפברואר 2006). "Dirty Little Secret". Oklahoma Gazette. ארכיון מ-29 באוקטובר 2013. נבדק ב-23 בינואר 2023 – via Altweeklies.com. {{cite web}}:  (עזרה)
↑  Tumin, Remy (27 בינואר 2024). "Jesse Jane, Pornographic Film Star, Dies at 43". The New York Times (באנגלית). ISSN 0362-4331. נבדק ב-26 בינואר 2024. {{cite news}}:  (עזרה)
↑  Hayes, Jana (25 בינואר 2024). "Adult film actress Jesse Jane, boyfriend found dead of apparent overdose in Oklahoma home". The Oklahoman. נבדק ב-27 בינואר 2024. {{cite news}}:  (עזרה)
↑  XXX BLUE, SPENDING GREEN, newsweek
↑  ADULT FILM PIRATES SAILS HOME WITH R RATING
↑  Morris, Chris (6 בינואר 2011). "The Dirty Dozen: Porn's Most Popular Stars" (באנגלית). CNBC. נבדק ב-23 בינואר 2023. {{cite news}}:  (עזרה)
↑  Morris, Chris (13 בינואר 2014). "The Dirty Dozen 2014". CNBC. נבדק ב-23 בינואר 2023. {{cite web}}:  (עזרה)
↑  Lee, Melissa (July 15, 2009). "Porn: Business of Pleasure".
↑  Price, Joe (25 בינואר 2024). "Adult Film Actress Jesse Jane Dead at 43 Following Apparent Overdose". Complex (באנגלית). נבדק ב-27 בינואר 2024. {{cite news}}:  (עזרה)
↑  Hayes, Jana (25 בינואר 2024). "Adult film actress Jesse Jane, boyfriend found dead of apparent overdose in Oklahoma home". The Oklahoman. נבדק ב-27 בינואר 2024. {{cite news}}:  (עזרה)
↑  Adult Industry Star Jesse Jane Celebrates Retirement at Crazy Horse III, lasvegas.informermg (ארכיון)
↑  Dickson, EJ (25 בינואר 2024). "Porn Star Jesse Jane Dead at 43". Rolling Stone. נבדק ב-27 בינואר 2024. {{cite journal}}:  (עזרה)
↑  Adams, JC (26 ביוני 2019). "Jesse Jane Performs 1st IR for Blacked". XBIZ. נבדק ב-3 במאי 2021. {{cite web}}:  (עזרה)
↑  Inside Jesse Jane, באתר xrentdvd
↑  In Raw World of Sex Movies, High Definition Could Be a View Too Real, באתר הניו יורק טיימס, ‏22 בינואר 2007
↑  "Jesse Jane cause of death: Porn star found dead at 43 years old". MARCA. 25 בינואר 2024. נבדק ב-25 בינואר 2024. {{cite news}}:  (עזרה)
↑  "Jesse Jane, Pornographic Film Star, Dies at 43". New York Times.
↑  טרגדיה: כוכבת הפורנו ובן זוגה נמצאו ללא רוח חיים בביתם, באתר אייס, 25 בינואר 2024
| --- | --- |
בקרת זהויות :  GND: 1317310888  LCCN: no2011164156  VIAF: 187391398   WorldCat (עם VIAF): 187391398 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'סי ג'יין".
ג'יפ וגוניר

| --- | --- |

Jeep Wagoneer (SJ)
 מאפיינים כלליים
 נקרא גם:  Jeep Grand Wagoneer (בין השנים 1984–1991)  Jeep Simorgh (בין השנים 1963–1967 באיראן)  Jeep Ahoo {בין השנים 1967–1974 באיראן)
 יצרן:  Kaiser Jeep (אנ')  אמריקן מוטורס  קרייזלר  "Arab American Vehicles" (אנ') (במצרים)  "Pars Khodro" (אנ') (באיראן)  "Industrias Kaiser Argentina" (אנ') (בארגנטינה)
 שנות ייצור:  1962–1991
 הרכבה:  ארצות הברית ארצות הברית  ארגנטינה ארגנטינה  מצרים מצרים  איראן איראן
 מודל קודם:  ויליס ג'יפ סטיישן
 מודל אחריו:  Jeep Grand Cherokee (אנ')
 פלטפורמה:  Jeep SJ (אנ')
 אורך:  4,551-4,775 מ"מ
 רוחב:  1,900-1,918 מ"מ
 גובה:  1,651-1,687 מ"מ
 משקל:  1,724-2,048 ק"ג
 בסיס גלגלים:  2,794 מ"מ
 מפרט טכני
 מנוע:  6 צילינדרים, 12 שסתומים, 3,801 סמ"ק המפיק 147 כ"ס ב-4,300 סל"ד, מנוע מתוצרת "Kaiser Jeep" מסוג "Jeep Tornado engine" (אנ')  6 צילינדרים, 4,226 סמ"ק המפיק 110 כ"ס ב-3,500 סל"ד, מנוע מתוצרת אמריקן מוטורס מסוג "AMC straight-6 engine" (אנ')  V8 צילינדרים, 5.4 ליטר, מנוע מתוצרת אמריקן מוטורס מסדרה "AMC V8 engine" (אנ')  V8 צילינדרים, 5.7 ליטר, (5,724 סמ"ק), מנוע מתוצרת ביואיק מסדרה "Buick V8 engine" (אנ') מסוג "350"  V8 צילינדרים, 5.9 ליטר, מנוע מתוצרת אמריקן מוטורס מסדרה "AMC V8 engine" (אנ')  V8 צילינדרים, 6.6 ליטר, מנוע מתוצרת אמריקן מוטורס מסדרה "AMC V8 engine" (אנ')
 הילוכים:  תמסורת ידנית - 3 מהירויות מתוצרת "BorgWarner" (אנ') מסוג "T-90J"  תמסורת ידנית - 4 מהירויות  תמסורת אוטומטית - 3 מהירויות מתוצרת ג'נרל מוטורס מסוג "Turbo-Hydramatic" (אנ') דגם "THM400"  תמסורת אוטומטית - 3 מהירויות מתוצרת קרייזלר מסוג "TorqueFlite" (אנ') דגם "A727"  תמסורת אוטומטית - 3 מהירויות מתוצרת קרייזלר מסוג "TorqueFlite" (אנ') דגם "A999"
 מהירות מרבית:  129 קמ"ש (מנוע 3.8 ליטר)
 מעצב:  Brooks Stevens (אנ')
ג'יפ וגוניר (באנגלית: Jeep Wagoneer (SJ)) הוא רכב שטח המוגדר SUV, מתוצרת 3 יצרניות רכב אמריקאיות, אשר יוצר בין השנים 1962–1991.
דגם ג'יפ צ'ירוקי SJ התבסס על "ג'יפ וגוניר".
יצרנים

בין השנים 1962–1970 יוצר דגם "ג'יפ וגוניר" על ידי Kaiser Jeep (אנ') בארצות הברית.
בין השנים 1971–1987 יוצר דגם "ג'יפ וגוניר" על ידי אמריקן מוטורס בארצות הברית.
בין השנים 1988–1991 יוצר דגם "ג'יפ וגוניר" על ידי קרייזלר בארצות הברית.
במצרים יוצר הדגם על ידי יצרנית הרכב המצרי Arab American Vehicles (אנ').
באיראן יוצר הדגם על ידי יצרנית הרכב האיראני "Pars Khodro" (אנ').
בארגנטינה יוצר הדגם על ידי Industrias Kaiser Argentina (אנ'), חברת ארגנטינאית בשיתוף (Joint venture) יצרנית הרכב האמריקאית "Kaiser Motors" (אנ').
"ג'יפ וגוניר"

4-5 נוסעים.
5 דלתות.
מנוע קדמי.
מנוע בנזין.
מנוע קירור מים.
"ג'יפ וגוניר" > סוגי הנעות

הנעה אחורית 4x2.
הנעה כפולה 4x4.
"וגוניר" בצה"ל

ה"וגוניר" שימש בצה"ל במהלך שנות ה-70 וה-80 של המאה ה-20 כרכב לקצינים בכירים בתפקיד של מפקדי אוגדות.
הדגם מיועד לנסיעה בתנאי שטח קשים ומוגדר כרכב לצרכים מבצעיים.
תמונות

"ג'יפ וגוניר", שנת 1972
"ג'יפ וגוניר", שנת 1978
"ג'יפ וגוניר", שנת 1973
"ג'יפ וגוניר", שנת 1967
"ג'יפ וגוניר"
"ג'יפ וגוניר" - מבט לתא הנהג ולוח מחוונים
"ג'יפ וגוניר", שנת 1979 - מבט לתא הנהג ולוח מחוונים
"ג'יפ וגוניר"
"ג'יפ וגוניר", שנת 1969
"ג'יפ וגוניר"
"ג'יפ וגוניר"
"ג'יפ וגוניר"
ראו גם

ויליס ג'יפ סטיישן
ג'יפ גלדיאטור
ג'יפ צ'ירוקי SJ
הערות שוליים

↑  "ג'יפ וגוניר", שנת 1970 - מפרט carfolio.com/specifications/models
↑  "ג'יפ וגוניר", שנת 1965 oldcarbrochures.com/static/NA/Jeep
↑  "ג'יפ וגוניר" שנת 1962 - ברושור oldcarbrochures.com/static/NA/Jeep/1962_Jeep/1962
↑  "ג'יפ וגוניר", שנת 1962 - מפרט oldcarbrochures.com/static/NA/Jeep/1962_Jeep/1962_Jeep_Wagoneer_Brochure
↑  "ג'יפ וגוניר" hagerty.com/articles-videos/articles/2019/03/21/jeep-grand-wagoneer
↑  "ג'יפ וגוניר" wagonmaster.com
↑  "ג'יפ וגוניר" - סוגי הנעות ומנועים car.info/en-se/jeep/wagoneer/sj
ג'סי ג'קסון

| --- | --- |

 לידה:  8 באוקטובר 1941 (בן 83) גרינוויל, ארצות הברית 
 מדינה:  ארצות הברית 
 השכלה:  אוניברסיטת אילינוי באורבנה-שמפיין  Chicago Theological Seminary  אוניברסיטת המדינה החקלאית-מכנית של קרוליינה הצפונית 
 מפלגה:  המפלגה הדמוקרטית 
 השקפה דתית:  בפטיזם 
 בן או בת זוג:  ז'קלין ג'קסון (1962–?) 
 פרסים והוקרה:  מדליית ספינגארן (1989)  דוקטור לשם כבוד מאוניברסיטת קהיר (8 ביולי 1989)  מפקד בלגיון הכבוד (19 ביולי 2021)  פרס יוג'ין ו. דבס (1978)  מדליית החירות הנשיאותית  פרס ג'יימס ג'ויס  דוקטור לשם כבוד מאוניברסיטת קהיר 
 חתימה:   
 
ג'סי לואיס ג'קסון (באנגלית: Jesse Louis Jackson, נולד ב-8 באוקטובר 1941) הוא כומר, פוליטיקאי ופעיל בתנועה לזכויות האזרח בארצות הברית. הוא מנהיג בולט של השמאל הנוצרי והתמודד על מועמדות המפלגה הדמוקרטית לנשיאות ארצות הברית ב-1984 וב-1988.
חייו

ג'קסון נולד בשם ג'סי לואיס ברנס בעיר גרינוויל שבמדינת דרום קרוליינה. אמו, הלן ברנס, הייתה בת 16 בלבד בעת לידתו. אביו הביולוגי, נוח לואיס רובינסון, היה נשוי לאישה אחרת ולא היה מעורב בחיי בנו. ג'קסון אימץ את שם המשפחה של אביו החורג.
ב-1965 החל ג'קסון להיות פעיל בתנועה לזכויות האזרח בהנהגתו של מרטין לותר קינג הבן. כשנרצח קינג בממפיס ב-1968, ג'קסון היה נוכח במקום האירוע. לאחר רצח קינג התעמת ג'קסון עם יורשו בראשות התנועה, רלף אברנתי, ופרש מהתנועה ב-1971 והקים תנועה נפרדת. ב-1984 שבו והתמזגו התנועות וג'קסון חזר למרכז הזירה הציבורית.
בספטמבר 1979 ביקר אצל יאסר ערפאת בביירות, וגם בישראל. הוא נפגש עם טדי קולק, ראש עיריית ירושלים, אולם בהמלצת שר החוץ משה דיין, לא נועדו עמו נציגי הממשלה.
בשנות ה-1980 עסק ג'קסון בפעילות ציבורית נמרצת וזכה להכרה כמנהיג בולט של הקהילה האפרו-אמריקאית ושל התנועה לזכויות האזרח. ב-1983 נסע ג'קסון לסוריה ופעל שם לשחרורו של הטייס האמריקאי השבוי, רוברט גודמן, שהוחזק בידי סוריה לאחר שמטוסו הופל בשמי לבנון כשהיה במשימת הפצצה של עמדות סוריות. עם שובם לוושינגטון, התקבלו גודמן וג'קסון על ידי הנשיא רונלד רייגן בבית הלבן. ההישג תרם לפופולריות של ג'קסון בציבור האמריקאי ושימש כמקפצה בהתמודדותו בבחירות לנשיאות ב-1984.
בבחירות המקדימות שקיימה המפלגה הדמוקרטית לקראת המירוץ לנשיאות ב-1984 הפתיע ג'קסון וזכה ב-21% מקולות המצביעים, אולם הגיע רק למקום השלישי אחרי הסנאטור גרי הארט וסגן הנשיא לשעבר וולטר מונדייל, שזכה במועמדות.
ארבע שנים אחר כך, ג'קסון התמודד שוב כמועמד הדמוקרטים לנשיאות. הפעם, הצלחתו בעבר מיצבה אותו כמועמד אמין יותר והוא אף נהנה ממימון ומארגון טובים יותר. גם ב-1988 הצלחתו של ג'קסון בבחירות המקדימות הייתה מעבר לציפיות והוא זכה ל-6.9 מיליון קולות וב-11 מדינות. אולם מסע הבחירות של ג'קסון ספג מהלומה כאשר הוא הובס במדינת ויסקונסין על ידי מייקל דוקאקיס, שזכה במועמדות.
בנו, ג'ונתן ג'קסון, הוא חבר בבית הנבחרים מטעם המחוז הראשון של מדינת אילינוי.
מצע הבחירות

בשתי מערכות הבחירות המקדימות ג'קסון התמודד עם מצע שנחשב בעיני רבים ליברלי מאוד. ג'קסון הכריז על רצונו ליצור "קואליציית קשת" של קבוצות מיעוטים שונות, כולל אפרו-אמריקאים, היספאנים, עניים והומוסקסואלים, כמו גם לבנים פרוגרסיביים שמתאימים לאחת הקטגוריות האלה.
מצע הבחירות שלו כלל את הנושאים הבאים:
שיקום התשתית שתספק לכל האמריקאים תעסוקה
שינוי סדרי העדיפויות במאבק בסמים, תוך החמרת הענישה על מלביני כספים ואחרים שפועלים בצד ה"היצע" ופחות התמקדות בעונשי מינימום למשתמשים בסמים
ביטול הקיצוצים במיסים לעשירון העליון שבוצעו בעידן רייגן ושימוש בכסף למימון תוכניות רווחה
קיצוץ תקציב משרד ההגנה בכעד 15% במהלך כהונתו כנשיא
הכרזה על דרום אפריקה של עידן האפרטהייד כמדינה סוררת
הכרזה על הקפאה מיידית של ההתחמשות הגרעינית ופתיחה במשא ומתן לפירוק הנשק הגרעיני עם ברית המועצות
הענקת פיצויים לצאצאיהם של העבדים השחורים
תמיכה במשקים חקלאיים משפחתיים
יצירת מערכת אוניברסלית לטיפול רפואי
אשרור התיקון לחוקה לשוויון זכויות
הגדלת המימון הפדרלי לחינוך ציבורי ופתיחת הלימודים בקולג'ים חינם לכולם
תמיכה בהקמתה של מדינה פלסטינית
למעט הסעיף בנוגע לדרום אפריקה, אף אחת מעמדותיו הנ"ל של ג'קסון לא התקבלה כחלק ממצע הבחירות של המפלגה הדמוקרטית ב-1984 או ב-1988.
פעילות ציבורית בשנים האחרונות

במהלך שנות כהונתו של ביל קלינטון כנשיא ארצות הברית, הפך ג'קסון לבעל ברית של הנשיא וסייע לו להשיג את תמיכת הקהילה האפרו-אמריקאית. קלינטון העניק לג'קסון את מדליית החירות הנשיאותית – עיטור הכבוד הגבוה ביותר שמוענק לאזרחים בארצות הברית.
יחסו ליהודים

ג'קסון היה מוקד לביקורת כיוון שהשמיע הערות בנוגע ליהודים ולסוגיות יהודיות: שהנשיא ריצ'רד ניקסון היה פחות קשוב לבעיות העוני בארצות הברית כיוון ש"ארבעה מתוך חמישה (מיועציו הבכירים של ניקסון) הם יהודים גרמנים וסדר העדיפויות שלהם כולל את אירופה ואסיה"; ש"נמאס לו לשמוע על השואה"; שישנם "עיתונאים יהודים מעטים מאוד שמסוגלים להיות אובייקטיביים בעניינים ערביים". בנוסף, בשנת 1984 התייחס ג'קסון ליהודים בכינוי Hymies ולעיר ניו יורק בכינוי Hymietown בשיחה עם כתב העיתון וושינגטון פוסט.
הערות שוליים

↑  תומאס פרידמן, מביירות לירושלים, עמ' 112.
| --- | --- |
בקרת זהויות :  NLI: 987007278905705171  BNE: XX5398720  BnF: cb121070458 (data)  CiNii: DA04141897  GND: 118836129  ISNI: 0000 0001 0786 7609  LCCN: n50027794  MusicBrainz: 9f969800-0a6f-44fd-aacc-e118513b0f6d  NARA: 10583128  NKC: kup19970000043033  NTA: 072533382  SELIBR: 191341  SNAC: w65v49sj  SUDOC: 029444357  VIAF: 100276689   WorldCat (עם VIAF): 100276689 
ג'סי ג'קסון ב-1983
ג'ון ג'ואנדה

| --- | --- |

ג'ואנדה ב-2008
 לידה:  8 ביולי 1971 (בן 53) מדן, אינדונזיה 
 מידע כללי
 מדינה:  ארצות הברית, אינדונזיה 
 השכלה:  אוניברסיטת סיאטל  אוניברסיטת המדינה של אוקלהומה בסטילווטר 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר (2015)
 הישגים
 שיאים אישיים:  5 צמידי אליפות העולם בפוקר זכייה בסבב הפוקר האירופי זכייה בגביע סבב טריטון
 
ג'ונסון "ג'ון" ג'ואנדה (באנגלית: Johnson "John" Juanda; נולד ב-8 ביולי 1971) הוא שחקן פוקר אינדונזי. בשנת 2015 נבחר להיכל התהילה של הפוקר.
ביוגרפיה

ב-2002 זכה בצמיד אליפות העולם בפוקר הראשון שלו וב-2003 זכה בשני צמידים נוספים, זכיות אשר זיכו אותו בתואר שחקן הטורנירים של השנה של מגזין CardPlayer. ב-2008 זכה באירוע המרכזי הראשון של אליפות העולם באירופה, לאחר קרב ראש בראש שנערך 7 שעות, שיא לתקופתו.
ג'ואנדה הגיע לשולחן הגמר בסבב הפוקר העולמי 6 פעמים, אך לא הצליח לזכות בתואר, כאשר הכי קרוב שהגיע היה כשסיים במקום השני באליפות הראשונה של הסבב שנערכה בבלאג'יו שבלאס וגאס ב-2002.
ב-2015 נבחר להיכל התהילה של הפוקר.
נכון למרץ 2022 זכה ג'ואנדה בסך של כ-25.2 מיליון דולר מטורנירי פוקר, כשמתוכם כ-5.7 מיליון דולר בסבב אליפות העולם וכ-1.8 מיליון דולר בסבב הפוקר העולמי.
ביוגרפיה > צמידי אליפות העולם בפוקר

| שנה | טורניר | פרס |
| --- | --- | --- |
| 2002 | $1,500 Triple Draw Lowball Ace to Five | $296,200 |
| 2003 | $2,500 Seven Card Stud Hi-Lo Split | $128,505 |
| 2003 | $2,500 Pot Limit Omaha | $157,619 |
| 2008 | £10,000 No Limit Hold'em Main Event | $157,619 |
| 2011 | $10,000 2–7 Draw Lowball Championship | $157,619 |
↑  זכייה במסגרת אליפות העולם באירופה
חיים אישיים

ג'ואנדה בעל תואר שני במנהל עסקים מאוניברסיטת סיאטל.
הערות שוליים

↑  John Juanda: Sometimes, Nice Guys Finish First, באתר CardPlayer, ‏3 בדצמבר 2004
↑  Congratulations to John Juanda, the 2008 WSOP-E Main Event Champion!, באתר PokerNews,‏ 3 באוקטובר 2008 (באנגלית)
↑  Donnie Peters,‏ Jen Harman and John Juanda Selected as Poker Hall of Fame Class of 2015, באתר PokerNews,‏ 26 באוקטובר 2015 (באנגלית)
ג'ימנמה

| ג'ימנמה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: גנציינאים
משפחה:: אסקלפיים
סוג:: ג'ימנמה
מין:: ג'ימנמה סילבסטר
שם מדעי
 Gymnema ‏סמית, 1811
ג'ימנמה סילבסטר (שם מדעי: Gymnema sylvestre) הוא צמח מטפס ממשפחת האסקלפיים ומקורו במרכז ובדרום הודו. הצמח משמש ברפואה ההודית כתרופה טבעית לסוכרת מזה כאלפיים שנה.
מרכיבי הצמח

החומר הפעיל בצמח מורכב מקבוצת מולקולות מסוג טריטרפן סאפונין הידועות כחומצות ג'ימנמיק. חומצות אלה הן אנטי-סוכרתיות ונוגדות דלקות. במחקר משנת 1967 בודדה חומצת A1 מעלי הצמח וזוהתה כמרכיב משמעותי ופעיל לוויסות סוכר. מחקרים מתקדמים משנת 1971 דנים בהשפעת החומצה על שינוי טעם הסוכר.
סגולות רפואיות

מחקרים בני ימינו מראים כי שימוש לטווח ארוך בעלי הצמח מפחית את רמות הסוכר בדם וכמו כן מנטרל את הטעם המתוק בפה. החומר הפעיל האחראי לכך נמצא בחומצות הג'ימנמיק שפועלות כמווסתות וכתחליף לסוכר. מחקר על עכברים משנת 2003 מתאר כי הצמח חוסם קולטני טעם מתוק. חומצות הג'ימנמיק משמשות כרכיב פעיל במחקרים כימיים רבים הבוחנים את אנטומית הטעם ובמחקרים על סוכרת. החומצות זוהו כמפחיתות רמות סוכר וחומצות אמינו במעיים.
מחקר שבוצע על עכברים משנת 2005, הראה כי תמיסה בריכוז של 00.125 (mg/ml) המופקת מעלי הצמח, גרמה לשינויים הפיכים ולגידול ברמות אינסולין וסידן בתאי בטא. ממצאים אלו מציעים כי מרכיבי התמיסה מסייעים במעבר האינסולין אל תוך התא. בסדרת מאמרים רפואיים משנת 1990 פורסם כי חומצות הג'ימנמיק מסייעת בבניית תאי בטא של הלבלב ועל כן כתרופה מסייעת לחולי סוכרת ב'.
הערות שוליים

↑  [Duke, James A. The Green Pharmacy. Emmaus, PA: Rodale Press, Inc., 1997 ]
↑  Gymnemic acid, the antisaccharine principle of Gymnema sylvestre. Isolation and heterogeneity of gymnemic acid A1 - Journal of Agricultural and Food Chemistry (ACS Publication...
↑  J. Agric. Food Chem., 1973, 21 (5), pp 899–903 פטנט, עיקרי חומצות ג'ימנמיק כאנטי סוכרתיים
↑  J. Agric. Food Chem., 1969, 17 (4), pp 704–708 מבנה חומצות ג'ימנמיק
↑  ממתיקים אלטרנטיבים
↑  Differential Gurmarin Suppression of Sweet Taste Responses in Rat Solitary Nucleus Neurons | Journal of Neurophysiology
↑
↑  An Error Occurred Setting Your User Cookie
↑  Inhibitory effect and mechanism of aca... [World J Gastroenterol. 2001] - PubMed - NCBI
↑  from: English גירוי הפרשת אינסולין על ידי תמצית ג'ימנמה (מחקר)
↑  Journal of Ethnopharmacology 1990;30; 295-300 מאמרים מדעים
↑  Stimulation of insulin secretion by an aqueous extract of Gymnema sylvestre: role of intracellular calcium
חומצת ג'ימנמיק: מבנה
ג'ף באומן

| --- | --- |

 לידה:  2 בינואר 1986 (בן 38) צ'למספורד, הממלכה המאוחדת 
 מדינה:  ארצות הברית 
 מקום לימודים:  Chelmsford High School 
 
ג'ף באומן (באנגלית: Jeff Bauman; נולד ב-2 בינואר 1986) הוא סופר אמריקאי. הוא איבד את שתי רגליו במהלך הפיגוע במרתון בוסטון ב-15 באפריל 2013, והיה מושא לתמונה מפורסמת שצולמה לאחר הפיצוץ. הסרט "חזק יותר", סרט דרמה ביוגרפית אמריקאי שהוקרן לראשונה ב-2017, מבוסס על ספר הזיכרונות של באומן וברט וויטר הקרוי באותו שם. הסרט עוקב אחר באומן, שאיבד את שתי רגליו בפיגוע במרתון בוסטון. את באומן מגלם בסרט ג'ייק ג'ילנהול.
ביוגרפיה

באומן נולד ב-2 בינואר 1986 לג'ף באומן האב ופטי באומן. הוא התארס לארין הארלי בפברואר 2014 והיה נשוי לה עד שנת 2017. בתם, נורה גייל באומן, נולדה ב-13 ביולי 2014. הוא עבד במעדניית השירות בקוסטקו כשלוש שנים עד לפיגוע במרתון בוסטון. הוא חזר לעבודתו שנה לאחר הפיגוע ביוני 2014.
הפיגוע במרתון בוסטון

ג'ף באומן חיכה בקו הסיום של מרתון בוסטון 2013, והריע להארלי חברתו שהשתתפה במרתון, עם שני שותפיה לדירה. היא הייתה במרחק קילומטר מהסיום כשהפצצות התפוצצו. קרלוס ארדונדו, שחילק דגלים אמריקאים לרצים, קפץ במהירות מעל גדר כדי להגיע למקום הפיצוץ. השריפה שנגרמה על ידי הפיצוץ בחולצתו של באומן כובתה על ידי ארדונדו. הוא נשאר עם באומן ועזר לסחוב אותו לאמבולנס. התצלום האייקוני של קרלוס ארדונדו בכובע בוקרים, עוזר לבאומן, צולם על ידי צ'ארלס קרופה מסוכנות הידיעות AP.
באומן נותח באותו היום, ושתי רגליו נקטעו מעל הברך. מכיוון שהוא איבד כמויות גדולות של דם, הרופאים נאלצו להמשיך בהחייאה, לתת לו דם ונוזלים. הוא עבר ניתוח נוסף בשעה 1 לפנות בוקר. לאחר שקם מהניתוח פנה באומן לסוכני הבולשת הפדרלית (FBI) ודיווח להם כי ראה את אחד המפגעים. הוא נתן תיאור של טמרלן צ'רנייב אחד מהטרוריסטים. דיווחיו סייעו לצמצם את החשודים מקרב האנשים שצולמו באזור הפיגוע. הוא שוחרר מבית החולים ארבעה שבועות לאחר הפיגוע. באומן קיבל תותבות חדשות בעלות של 100,000 דולר כל אחת, אשר יוצרו על ידי חברת אוטו בוק. הוא וארדונדו זרקו את הזריקה הראשונה במשחק של הבוסטון רד סוקס כמה ימים לאחר מכן.
בספטמבר 2013 פרסם כי יפרסם ספר זיכרונות על חוויותיו במרתון ועל חייו מאז. הספר נכתב בשיתוף עם הסופר ברט ויטר. הצלם ג'וש הנר מהניו יורק טיימס, שתיעד את תהליך ההחלמה של באומן, זכה בפרס פוליצר לצילום עלילתי על עבודתו. ספרו של באומן, שכותרתו "חזק יותר", יצא לאור באפריל 2014 ביום השנה הראשון לפיגוע. הסרט "חזק יותר", המבוסס על ספר זיכרונותיו, בכיכובם של ג'ייק ג'ילנהול בתפקיד באומן וטטיאנה מסלני בתפקיד הארלי, יצא לאקרנים ב-22 בספטמבר 2017.
הערות שוליים

↑  "The iconic Boston bombing photograph isn't about my legs – it's about a rescue". The Guardian. אורכב מ-המקור ב-6 באוגוסט 2016. נבדק ב-13 ביולי 2017. {{cite web}}:  (עזרה)
↑  "Couple at Center of Upcoming Boston Marathon Bombing Romance Film to Divorce". The Hollywood Reporter. אורכב מ-המקור ב-17 בפברואר 2017. נבדק ב-13 ביולי 2017. {{cite web}}:  (עזרה)
↑  "Jeff Bauman marries Erin Hurley". The Boston Globe. אורכב מ-המקור ב-7 באוגוסט 2015. נבדק ב-13 ביולי 2017. {{cite web}}:  (עזרה)
↑  "Marathon survivor Jeff Bauman and partner welcome baby girl". The Boston Globe. אורכב מ-המקור ב-10 בפברואר 2017. נבדק ב-13 ביולי 2017. {{cite web}}:  (עזרה)
↑  "In Grisly Image, a Father Sees His Son". הניו יורק טיימס. אורכב מ-המקור ב-9 ביולי 2017. נבדק ב-13 ביולי 2017. {{cite web}}:  (עזרה)
↑  "Inside the Image: Hero Carlos Arredondo Helps Boston Marathon Bombing Victim". People. אורכב מ-המקור ב-5 ביולי 2017. נבדק ב-13 ביולי 2017. {{cite web}}:  (עזרה)
↑    Damien Mcelroy, ‏Boston Marathon victim Jeff Bauman helped identify bombers, The Telegraph, 19 April 2013
↑  "Beyond the Finish Line". הניו יורק טיימס. אורכב מ-המקור ב-6 באפריל 2017. נבדק ב-13 ביולי 2017. {{cite web}}:  (עזרה)
↑  "Jeff Bauman, Boston Marathon bombing survivor, gets book deal". CNN. נבדק ב-13 ביולי 2017. {{cite web}}:  (עזרה)
↑  "Boston Marathon bomb victim who had both legs blown off in terror attack walks again one year on". Daily Mirror. אורכב מ-המקור ב-9 במרץ 2016. נבדק ב-13 ביולי 2017. {{cite web}}:  (עזרה)
↑  "'Stronger': First Trailer Shows Jake Gyllenhaal as Boston Marathon Bombing Survivor". Variety. אורכב מ-המקור ב-2 ביולי 2017. נבדק ב-13 ביולי 2017. {{cite web}}:  (עזרה)
| --- | --- |
בקרת זהויות :  PLWABN: 9810569814405606  ICCU: MILV369683  LCCN: n2014011343  VIAF: 306382035   WorldCat (עם VIAF): 306382035
ג'ון אלמיידה

| --- | --- |
אין תמונה חופשית
 לידה:  5 באוקטובר 1930 גלאזגו, הממלכה המאוחדת 
 פטירה:  1 בדצמבר 2007 (בגיל 77) בקסהיל, הממלכה המאוחדת 
 שם לידה:  June Dalziel Hart 
 ענף מדעי:  וירולוגיה 
 מוסדות:  מעבדות ולקאם למחקר  המרפאה המלכותית בגלזגו  בית החולים סנט ברת'ולומיו  בית הספר המלכותי הרפואי לתארים מתקדמים  בית הספר לרפואה של בית החולים סנט תומאס  מכון הסרטן באונטריו 
 
ג'וּן דלזיאל אלמיידה (באנגלית: June Dalziel Almeida‏; 5 באוקטובר 1930 – 1 בדצמבר 2007) הייתה וירולוגית סקוטית, חלוצה בתחום הדמיה, זיהוי ואבחון של נגיפים. כישוריה במיקרוסקופיית אלקטרונים הביאו לה מוניטין בין־לאומי בתחום.
אלמיידה נולדה בגלאזגו, ובגיל 16 נשרה מלימודי התיכון. למרות זאת, הצליחה למצוא עבודה כטכנאית בבית החולים בגלאזגו.
בשנת 1964 אלמיידה גויסה לבית הספר לרפואה של בית החולים סנט תומאס בלונדון. בשנת 1967 היא קיבלה תואר דוקטור למדעים (Sc.D.) על בסיס מחקריה והפרסומים שיצאו מהם, בעת שעבדה בקנדה, במכון הסרטן באונטריו ובסנט תומאס. לאחר מכן היא המשיכה במחקר בבית הספר המלכותי הרפואי לתארים מתקדמים (RPGMS), שהפך לימים לחלק מבית הספר לרפואה של האימפריאל קולג'.
היא הצליחה לזהות נגיפים שלא היו ידועים לפני־כן, כולל, בשנת 1966, קבוצה של נגיפים שנקראה לימים נגיף קורונה. החידושים והתובנות שלה בתחום מיקרוסקופיית האלקטרונים החיסונית (IEM) תרמו למחקר שקשור לאבחון של צהבת B, אדמת, HIV, ומחלות נגיפיות אחרות. מיקרוגרפי האלקטרונים שלה ממשיכים להיכלל בספרי הלימוד וירולוגיה, עשרות שנים לאחר שהפיקה אותם.
תרומות עיקריות

בספרם To Catch a Virus‏ (2013), ג'ון בוס ומרילין ג' אוגוסט מתארים כיצד אלמיידה "מילאה תפקיד מכריע בהתאמת מיקרוסקופ האלקטרונים לעבודה וירולוגית לאבחון קליני."
לפני עבודתם של אלמיידה ואנתוני פיטר ווטרסון בשנות השישים, נעשו מעט מאוד שיפורים בהוכחת ההיתכנות מ־1941 לצבירת נוגדנים ייחודיים לנגיפים שניתן לראות במיקרוסקופ אלקטרונים. בשנת 1963, אלמיידה ניסתה לראשונה טכניקה של מיקרוסקופיית אלקטרונים חיסונית (IEM) להמחשה משופרת של נגיפים באמצעות שימוש בנוגדנים לצבירתם. בשנות השישים השתמשו אלמיידה ו־ווטרסון בצביעה שלילית (negative staining) במיקרוסקופיית אלקטרונים של נגיפים, טכניקה מהירה ופשוטה, וסיפקו תצפיות מפורטות ומצוינות למורפולוגיה של נגיפים, שחוללו בתחום מהפכה בן לילה.
בשנת 1966, בעזרת הטכניקות החדשות שלה, הצליחה אלמיידה לזהות קבוצה של "נגיפי נשימה אנושיים שלא אופיינו בעבר", תוך שיתוף פעולה עם דייוויד טיירל, אז מנהל מרכז המחקר להצטננות בסולסברי. טיירל הציע לקרוא לקבוצה החדשה "נגיפי קורונה" (coronaviruses). משפחת הנגיפים כוללת כעת את הנגיף שגרם להתפרצות מחלת הסארס ב־2003, ואת נגיף ה־SARS-CoV2, הגורם למחלת נגיף הקורונה 2019.
בשנת 1967, בשיטת צבירת מיקרוסקופיית האלקטרונים החיסונית (IEM aggregation), היא הפיקה את ההדמיה הראשונה של נגיף ה-אדמת.